
Képviselő-testület 
2023. február …..  -i ülésére

Tisztelt Képviselő-testület!


Tárgy: 
Javaslat Budapest Főváros XIV. Kerület Zugló Önkormányzata 2022. évi lakáshasznosítási tervének módosítására


I. Előzmények
	Budapest Főváros XIV. Kerület Zugló Önkormányzata Képviselő-testülete 153/2022. (V. 26.) önkormányzati határozatával döntött Budapest Főváros XIV. Kerület Zugló Önkormányzata 2022. évi lakáshasznosítási tervének elfogadásáról. (előterjesztés 3. sz. melléklete) 
A lakáshasznosítási tervben a hasznosítani tervezett lakások vonatkozásában az alábbi rendelkezések szerepeltek: 

Pályázaton kívül, közérdekből történő bérbeadás
	
29.§ (1) e) alapján

	
	
	
	
	

	BRFK XIV. kerületi kapitánysága

	 
	Szociális 
	Költségalapú
	Piaci
	

	Összkomfortos 
	2
	
	
	

	Komfortos 
	2 
	
	
	

	Félkomfortos
	
	
	
	

	
	
	
	
	


	A Budapesti Rendőr-főkapitányság XIV. kerületi Rendőrkapitány Kapitányságvezetője - az Önkormányzattal folytatott egyeztetést követően - 2023. január 27-én kelt. levelében kérelmezte, hogy a XIV. kerületi Rendőrkapitányság állományában lévő bérlők szerződése a korábbi bérlőkijelölési jog jogcím helyett, pályázaton kívül közérdekből történő bérbeadásra módosuljon. (előterjesztés 7. sz. melléklete)
	A hatályos 2022. évi lakáshasznosítási tervben a hasznosításba bevonni tervezett lakások kategóriában az „Értékesíteni tervezett lakások” megnevezésű táblázat az alábbiak szerint került elfogadásra:
	
Értékesíteni tervezett lakások száma:

	Összkomfortos
	2
	

	Komfortos
	13
	

	Félkomfortos
	12
	

	Komfort nélküli
	25
	

	Szükséglakás
	19
	



Az Önkormányzat tulajdonában álló lakatlan lakások felülvizsgálata során megállapításra került, hogy a lakásállományban szerepelnek - kevés számú önkormányzati tulajdonú albetéttel rendelkező - vegyes tulajdonú társasházban található üres, értékesítésre nem kijelölt lakások.
	A fentiek megvalósítása érdekében indokolttá vált a Budapest Főváros XIV. Kerület Zugló Önkormányzata Képviselő-testülete 214/2022. (VI. 30.) önkormányzati határozatával módosított, majd a Budapest Főváros XIV. Kerület Zugló Önkormányzata Képviselő-testülete 276/2022. (VIII. 29.) önkormányzati határozatával módosított, legutóbb Budapest Főváros XIV. Kerület Zugló Önkormányzata Képviselő-testülete 8/2023. (I. 26.) és 9/2023. (I. 26.) önkormányzati határozataival módosított Budapest Főváros XIV. Kerület Zugló Önkormányzata 2022. évi lakáshasznosítási tervének ismételt módosítása. (előterjesztés 3-6. sz. melléklete)

II. Vélemények
Az éves lakáshasznosítási terv elfogadására, módosítására vonatkozó eljárást, illetve annak tartalmát a Budapest Főváros XIV. Kerület Zugló Önkormányzata tulajdonában álló lakások bérletének szabályozásáról szóló 44/2020. (XII. 18.) önkormányzati rendelet az alábbiak szerint szabályozza:
16. § Az Önkormányzat tulajdonában álló lakást
a) névjegyzék alapján;
b) lakatlan lakás esetén felújítási, korszerűsítési kötelezettség vállalása mellett, pályázat útján vagy közérdekből, szociális, költségalapú vagy piaci alapú lakásbérletre;
c) szociális, költségalapú vagy piaci alapú lakásbérletre kiírt pályázat;
d) pályázaton kívül, közérdekből történő bérbeadás;
e) lakáscsere-szerződés;
f) lakásbérleti jogviszony megszüntetése mellett másik lakásra bérleti jogviszony létesítése;
g) jogszabályban, jogerős bírósági- vagy hatósági határozatban előírt, valamint önkormányzati döntésen alapuló elhelyezési vagy bérbeadási kötelezettség;
h) bérlőkijelölési vagy bérlő-kiválasztási jog alapján történő bérbeadás;
i) jogcím nélküli személyek elhelyezése érdekében történő bérbeadás;
j) határozott időre kötött lakásbérleti szerződés meghosszabbítás;
k) a lakás korábbi tulajdonosa részére történő bérbeadás;
l) lakásbérleti jog folytatása;
m) megüresedett társbérleti lakrész bérbeadása;
n) bérlőtárssá minősítés;
o) a Polgármester krízistámogatás során tett nyilatkozata;
p) önkormányzat intézménye, vagy gazdasági társasága rendelkezése;
q) e rendelet 31. §-ában meghatározottak szerint “Első fészek” hasznosításra kijelölt lakás
jog alapján történő bérbeadás;
jogcímen lehet bérbe adni.
18. § Az önkormányzati lakások hasznosításának módjára a polgármester a lakásgazdálkodási ügyekért felelős alpolgármesterrel együttműködve, a tárgyévi költségvetés benyújtásáig lakáshasznosítási tervet készít a tárgyévre vonatkozóan, melyet a Képviselő-testület költségvetést tárgyaló ülését követő ülésére terjeszt elő. Lakás hasznosítása csak a lakáshasznosítási tervben foglaltak szerint történhet.
19. § (1) A lakáshasznosítási terv tartalmazza:
a) A lakáshasznosítási terv előterjesztésekor hasznosítható lakások számát és komfortfokozatát.
b) A tárgyévre vonatkozóan a további, hasznosításba bevonni tervezett lakásokat az alábbiak szerint:
bb) a tárgyévben vásárolni vagy építeni tervezett önkormányzati bérlakások száma, komfortfokozat szerinti bontásban;
bc) a tárgyévben a lakatlan, nem bérbe adott, felújítani tervezett lakások száma és komfortfokozata;
bd) a tárgyév során kiüríteni vagy bontani tervezett önkormányzati bérlakások száma és komfortfokozata;
be) a tárgyév során értékesíteni tervezett önkormányzati bérlakások száma és komfortfokozata;
bf) a tárgyév során csatolással hasznosítani tervezett önkormányzati bérlakások száma és komfortfokozata.
c) A 16. § a)-d) pontokban felsorolt jogcímek szerint hasznosítani tervezett lakásokat darabszám, komfortfokozat, bérleti díj és a hasznosítás szerint, a 29. § (1) bekezdés a)-f) szerinti további részletezéssel; a 16. § e)-q) pontokban felsorolt jogcímek szerint hasznosítani tervezett lakásokat darabszám szerint; valamint a névjegyzék alapján hasznosított lakások esetében a bérleti díj típusa szerint.
(2) Az (1) a)-c) pontjai a 3. melléklet alkalmazásával kerülnek meghatározásra.
(3) Az előző évi lakáshasznosítási terv megvalósulásáról a polgármester beszámolót készít, melyet a Képviselő-testület vitat meg és dönt az elfogadásáról.
(4) A tárgyévi lakáshasznosítási terv hatálya a következő lakáshasznosítási terv elfogadásáig terjed.

29. § (1) Pályázaton kívül, közérdekből valósul meg a bérbeadás az alábbi esetekben
e) a lakáshasznosítási tervben erre a célra kijelölt lakások tekintetében az Önkormányzat által fenntartott intézményben, az Önkormányzat többségi tulajdonában álló gazdasági társaságban, a Budapesti Rendőr Főkapitányságnál, vagy a Fővárosi Katasztrófavédelmi Igazgatóság Észak-pesti Katasztrófavédelmi Kirendeltség XIV. Kerületi Hivatásos Tűzoltóparancsnokságánál köztisztviselői, közalkalmazotti vagy hivatásos jogviszonnyal rendelkező személy részére, vagy az Önkormányzattal szerződésben álló, kerületi egészségügyi ellátásban résztvevő személy részére, a munkaviszony, a köztisztviselői, közalkalmazotti vagy hivatásos jogviszony fennállásáig;
(3)  Az (1) bekezdés d), e) és g) pontjaiban meghatározott döntést a polgármester javaslatára a Népjóléti Bizottság hozza meg. Az (1) bekezdés d) és e) pontjaiban történő bérbeadások esetén – a jövedelmi helyzetre vonatkozó előírások alkalmazása helyett – a bérleti díj meghatározására az előterjesztő tesz javaslatot.

Adatvédelmi tisztviselő véleménye: Az előterjesztés adatkezelési része az adatvédelmi tisztviselővel egyeztetésre került, észrevételei alapján az átvezetések megtörténtek.
Gazdasági Főosztály véleménye: az előterjesztéssel kapcsolatosan észrevételt nem tesz.
Jogi Főosztály véleménye: az előterjesztésben közölt adatok, és egyéb információk alapján az előterjesztéshez jogi észrevételt nem tesz.

III. Bizottsági vélemények
Az előterjesztést a Városfejlesztési Bizottság, a Gazdasági Bizottság, a Pénzügyi és Költségvetési Bizottság, valamint a Népjóléti Bizottság tárgyalja. 
IV. Döntési javaslatok   
I.
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. sz. mellékletét képező határozati javaslatot, Budapest Főváros XIV. Kerület Zugló Önkormányzata 2022. évi lakáshasznosítási tervének módosításáról.

II.
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 2. sz. mellékletét képező határozati javaslatot, Budapest Főváros XIV. Kerület Zugló Önkormányzata 2022. évi lakáshasznosítási tervének módosításáról.
A határozati javaslatok elfogadása a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései alapján egyszerű szótöbbséget igényel.

Budapest, 2023. február 13.
		Horváth Csaba
                                                                                                                               polgármester
Mellékletek:  

1. sz. melléklet: önkormányzati határozat
2. sz. melléklet: önkormányzati határozat
3. sz. melléklet: 	Budapest Főváros XIV. Kerület Zugló Önkormányzata 153/2022. (V. 26.) önkormányzati határozatával elfogadott 2022. évi lakáshasznosítási terv
4. sz. melléklet: Budapest Főváros XIV. Kerület Zugló Önkormányzata 214/2022. (VI. 30.) önkormányzati határozatával módosított 2022. évi lakáshasznosítási terv
5. sz. melléklet: Budapest Főváros XIV. Kerület Zugló Önkormányzata 276/2022. (VIII. 29.) önkormányzati határozatával módosított 2022. évi lakáshasznosítási terv
6. sz. melléklet: Budapest Főváros XIV. Kerület Zugló Önkormányzata 8/2023. (I. 26.) és 9/2023. (I. 26.) önkormányzati határozataival módosított 2022. évi lakáshasznosítási terv
7. Budapesti Rendőr-főkapitányság XIV. kerületi Rendőrkapitány Kapitányságvezetője 2023. január 27-én kelt 01140/186/2023. ált. számú levele


Az előterjesztést készítette: 
Bánszegi Balázs osztályvezető	Polgármesteri Hivatal
	Főmérnökség/Lakáshasznosítási Osztály

Határidő: 	a lakáshasznosítási terv végrehajtására: 2022-2023. évben folyamatos, a 2023. évi lakáshasznosítási terv elfogadásáig
Felelős: 	Horváth Csaba polgármester (Főmérnökség/Lakáshasznosítási Osztály vezetője útján)

